6 każijiet ġodda ta' COVID-19, ifiqu 5 persuni
Imtella' Ġunju 16, 2020 - Aġġornata 16 Ta' Ġunju, 2020 12:41pm Huma 39 il-każi attivi ta' COVID-19 f'Malta. Dan wara li fl-aħħar 24 siegħa nstabu 6 każijiet ġodda u fiequ 5 persuni. Is-sitt każijiet ħarġu minn 1,236 swab test. F'tabella pubblikata mill-Ministeru għas-Saħħa ntqal li żewġ każijiet tal-lum huma parti minn cluster filwaqt li erba' każijiet huma sporadiċi. B'hekk s'issa f'Malta kien hawn 656 każ ta' COVID li minnhom fiequ 608 u mietu 9. B'kollox saru 84,053 swab tests.